钦定古今图书集成/明伦汇编/交谊典/第021卷 > 《同年三会序》吕柟
## 钦定古今图书集成/明伦汇编/交谊典/第021卷 > 《同年三会序》吕柟

予戊辰同年三百五十人，其始未之能会也。辛未，初
会于石碑胡氏，与会者二百馀人，而予在告，未之能
从也。丙子，再会于学坊沈氏，与会者八九十人，而予
在告，未之能从也。今岁壬午，嘉靖改元，复于沈氏为
第三会，与者止四十二人，而予病起，获与执爵之末

四十二，欲人各藏一卷焉，欲卷各具一人诗焉，而其
序命之柟，于以征百世之讲，而开屡数之会也。斯其
志良亦厚矣。嗟乎！初会未具卷轴，虽为缺典，然亦其
时志皆未定，行皆未成，材猷皆未大著。若虽卷且轴
也，不过说杯酌之好，述交游之勤而“已。岂如后之会
也，以谏者成其直，以守者考其廉，以法者崇其智，以
财者达其会，以兵者振其武，以礼者存其度，以法者
昭其信，以董学者扬其文，彬彬乎光迈先后科”，而皆
可以为会之荣乎！又其变也，“有城者死，城如郁子采；
有官者死，官如许子逵。”幸而未至于死，或谪戍于前，
或编民于后，或系狱数年，或宰驿万里，而劲风直操，
犹足凛秋霜、照白日，其心未尝或悔也。若是者，又岂
科甲所能限，而但曰“为我会之荣”乎？嗟乎！合内外之
暌违，喜生死之相见，叹升沈之浮云，悲聚散之萍梗，
笑岁月之易老，斯亦皆可略而弗道也。惟夫性以《同
野》为亨，命以《艮背》为位，不可易也。夫同而《未野》者“比”，
“艮”而“非背”者私，苟止其所而同乎大，则体用咸章于
道其庶几乎？审若是，前之政事、文章、气节，皆其绪焉
耳。而吾戊辰科，虽如朱晦翁者，可种种出，一诏千百
世，而予顾不能赖之以传王佐耶？